Bəstəkar, İfaçı, dinləyici
31

Mahnı öyrənək

BAHAR GƏLİR

I
Axar sular aşır, daşır,
Dağ, dərələr yaşıllaşır.
Sevincimiz həddən aşır,
Ay uşaqlar, xoş bahar gəlir.
II
Dağda çoban çalır tütək,
Ot otlayır qoyun, inək.
Əsir sərin-sərin külək,
Ay uşaqlar, xoş bahar gəlir.
III
Quşlar uçur qatar-qatar,
Çiçəklənir göy bağçalar.
Ay uşaqlar, ay uşaqlar,
Sevimli xoş bahar gəlir.

«Bahar gəlir» mahnısı 6/8 xanə ölçüsünə, orta sürətli tempə malikdir. Fa major tonallığındadır. «Rast» muğamı üzərində səslənən mahnıda bahar fəslinin gözəlliklərindən bəhs edilir.

Musiqisi Fikrət Əmirovun,
sözləri Zeynal Cabbarzadənindir.

### MUSİQİ LÜĞƏTİ

Simli alətlər orkestri — yaylı simli alətlərdən ibarət musiqi ifaçılar qrupu

### SUAL VƏ TAPŞIRIQLAR

1. Simfoniya janrı haqqında nə bilirsiniz?
2. Avropada simfoniya janrının yaradıcıları kim olub?
3. Azərbaycanda simfoniya yazan hansı bəstəkarları tanıyırsınız?
4. «Nizami» simfoniyasını kim yazıb?
5. Simfoniya hansı orkestrin ifasında səslənir?