Dünya xalqlarının musiqisi arasında
Keçilməz sərhədlər yoxdur
17

Mahnı öyrənək

BULAQ

Musiqisi Səid Rüstəmovun,
sözləri Mirmehdi Seyidzadənindir.
I
Durnagözlü sərin bulaq,
Məskənindir zümrüd yaylaq.
Maral içir, ay aman, sularından,
Kölgə salır, ay bulaq, sənə qovaq.
Nəqərat:
Sərin bulaq, sərin bulaq,
Gələcəyəm sənə qonaq.
II
Dağ döşündə durulursan,
Qayalardan burulursan.
Şırıldayıb axan zaman,
Elə bil ki, parlaq nursan.
Nəqərat:
III
Şərbətisən hər yaylağın,
Yayda olur çox yığnağın.
Ellər gəlir görüşünə,
Əskik olmur heç qonağın.
Nəqərat:

Görkəmli Azərbaycan bəstəkarı, Xalq artisti, gözəl lirik mahnılar müəllifi Səid Rüstəmov 1907-ci ildə qədim Azərbaycan torpağı olan İrəvan şəhərində anadan olmuşdur. Onun yaradıcılığında mahnı janrı əsas yer tutur. «Sürəyya», «Neftçi qız», «Sumqayıt», «Mən sülhə səs verirəm» mahnılarına görə Səid Rüstəmov 1957-ci ildə «Dövlət mükafatı laureatı» adına layiq görülmüşdür. Bəstəkar, eyni zamanda «Beş manatlıq gəlin», «Durna», «Rəisin arvadı» kimi musiqili komediyaların da müəllifidir.

### MUSİQİ LÜĞƏTİ

«Bayatı-Şiraz» — klassik Azərbaycan muğamı
Orqan (ərğənun) - klavişli musiqi aləti

### SUAL VƏ TAPŞIRIQLAR

1. İohann Sebastyan Bax hansı xalqın bəstəkarıdır və neçənci əsrdə yaşamışdır?
2. «Bərdaşt» nədir və muğamların hansı hissəsində səslənir?
3. İohann Sebastyan Baxın «Re minor Tokkata və Fuqa» əsərində hansı Azərbaycan klassik muğamının intonasiyaları səslənir?
4. Doğru cavabı tap:

   Klassik muğamlar | Cavab
   Bayatı-Qacar | bəli/xeyr
   Zabul-Segah | bəli/xeyr
   Bayatı-Şiraz | bəli/xeyr

   Klassik muğamlar | Cavab
   Mirzə-Hüseyn segahı | bəli/xeyr
   Hümayun | bəli/xeyr

5. «İohann Sebastyan Bax və «Bayatı Şiraz» muğamı» mövzusunda esse yazın.