Dünya xalqlarının musiqisi arasında
Keçilməz sərhədlər yoxdur
23

«Qaralar rəqsi»nin melodiyasını pikkolo fleyta, yəni zil fleyta, onun müşayiətini isə iki fleyta ifa edir.

Mahnı öyrənək

QARABAĞ ŞİKƏSTƏSİ

(Azərbaycan xalq zərbi-muğamı)

Not yazısı Üzeyir Hacıbəylinindir.
«Xarı bülbül» ansamblı
I
Deyir ey!
Qarabağda bağ olmaz,
Qara salxım ağ olmaz.
Qürbətdə olanın,
Ürəyində yağ olmaz.
II
Deyir ey!
Əzizinəm, kimi gözlər,
Tar çalan simi gözlər.
Qaşların tək qaş olmaz,
Gözlərin kimi gözlər.
III
Deyir ey!
Əzizinəm Qarabağ,
Şəki, Şirvan, Qarabağ.
Aləm cənnətə dönsə,
Yaddan çıxmaz Qarabağ.

### MUSİQİ LÜĞƏTİ

Balet - rəqs və mimik hərəkətlərdən ibarət teatr tamaşası
Fleyta - nəfəslə çalınan zil səsli Avropa musiqi aləti

### SUAL VƏ TAPŞIRIQLAR

1. «İldırımlı yollarla» baleti hansı yazıçının əsəri əsasında yazılıb?
2. «İldırımlı yollarla» baletinin qısa məzmunu necədir?
3. «Qaraların rəqsi»ndə hansı nəfəs alətlərindən istifadə edilmişdir?
4. Qara Qarayevin daha hansı əsərlərini tanıyırsınız?
5. «Qara Qarayev və Afrika zəncilərinin musiqisi» mövzusunda şifahi təqdimat hazırlayın.