Azərbaycan xalq musiqisi
2

AZƏRBAYCAN XALQ MAHNILARI

Azərbaycan xalq mahnılarının məzmunu çoxzəngindir. Bu mahnılar xalq qəhrəmanlarına, vətənin flora və faunasına, şəhər və kəndlərinə həsr olunub. «Ninni», «Beşik başında», «Layla» kimi uşaq xalq mahnıları da var. II sinifdə onlardan birini—«Tutu nənəm» Azərbaycan xalq mahnısını öyrənmişik.

Naxçıvan Muxtar Respublikası

Mahnı öyrənək

N A X Ç I V A N

Musiqisi Məmməd Cavadovun,
sözləri Hüseyn Əzimindir

I
Mən səni vəsf edim bir canan kimi,
Sarılıb boynuna mehriban kimi,
Göyündə ulduzlar sayrışan kimi.
Nəqərat:
Ey könül mülkünün barı,
Naxçıvan, a gülüm ,
Ellərin sevgili yarı, Naxçıvan.
II
Qoynuna gülüzlü şux nigar gəlir,
Müjdə ver bülbülə ilk bahar gəlir,
Qızlar bulağına nazlı yar gəlir.
Nəqərat:
Ey könül mülkünün barı,
Naxçıvan, a gülüm,
Ellərin sevgili yarı, Naxçıvan.
III

Səndə tarixlərin çox nişanı var,
Hər daşın köksündə ox nişanı var,
İndi nə xanı var, nə sultanı var.

Nəqərat:

Ey könül mülkünün barı
Naxçıvan, a gülüm,
Ellərin sevgili yarı Naxçıvan.