Dünya xalqlarının musiqisi arasında
Keçilməz sərhədlər yoxdur
24

GÜNƏŞ

Musiqisi Məryəm Əlibəylinin,
sözləri Sevinc Nuruqızınındır.
I
Pəncərədən boylanıb
Günəş baxdı gözümə.
Tez yumdum gözlərimi
Heç baxmadım üzünə.
Nəqərat:
Parlaq günəş, al günəş,
Getmə göydə qal, günəş.
II
Günəş yaman utandı
Qıpqırmızı qızardı.
Getməyə hazırlaşdı
Şəfəqləri azaldı.
Nəqərat:
Parlaq günəş, al günəş,
Getmə göydə qal, günəş.
III
Neyləyim, işığından,
Gözlərim bərk qamaşdı.
Mən gözümü açınca
Günəş səmadan qaçdı.
Nəqərat:
Parlaq günəş, al günəş,
Getmə göydə qal,günəş.

Youtube üzərindən axtarış üçün açarsözlər: «Günəş» mahnısı

NOVRUZGÜLÜ

(Azərbaycan xalq rəqsi)

«Novruzgülü» Azərbaycan xalq rəqsinin adı baharın müjdəsini gətirən novruzgülü çiçəyinin adından götürülüb. Rəqs 6/8 xanə ölçüsündə və alleqretto (canlı) tempində səslənir.

Novruz «Yeni gün» deməkdir. Bu bayram Azərbaycan xalqının milli bayramıdır. Novruz mart ayının 21-də baharın gəlişi ilə başlanır. Həmin gün gecə və gündüz bərabərləşir. Novruz bayramı ərəfəsində su, od, külək və torpaq çərşənbələri xüsusi təntənə ilə qeyd olunur. Novruzu bəzi Şərq xalqları da bayram edir.

«Novruzu» rəqsi də Novruz bayramı şənliklərində ifa olunan milli rəqslərimizdəndir.

### MUSİQİ LÜĞƏTİ

Truba — nəfəsli mis musiqi aləti
«Novruzgülü» — Azərbaycan xalq rəqsi

### SUAL VƏ TAPŞIRIQLAR

1. Pyotr Çaykovskinin hansı əsərlərini tanıyırsınız?
2. Pyotr Çaykovskinin hansı əsərlərini tanıyırsan?
3. «Şelkunçik» baletində hansı xalqların musiqi nümunələrindən istifadə olunmuşdur?
4. «Günəş» mahnısında şair günəşi hansı əlamətləri ilə təsvir edir?
5. «Novruzgülü» rəqsini dinləyin. Aramla ifa olunan sakit, həzin melodiya haqqında təəssüratlarınızı dostlarınızla bölüşün.

YouTube üzərindən axtarış üçün açarsözlər: Novruz bayramı,«Novruzgülü»rəqsi