Bəstəkar, İfaçı, dinləyici
32

Mahnı öyrənək

ƏSGƏR MARŞI

Musiqisi Cavanşir Quliyevin,
sözləri Əli Kaminindir.

I
Vətən məni yetişdirib bu ellərə yolladı,
Bu torpağa qurban deyib, Allaha ismarladı.
Boş oturma, çalış dedi, xidmət elə Vətənə!
Südüm sənə halal olmaz, sən baş əysən düşmənə.
Nəqərat:
Marş, irəli, hey! Marş irəli!
Azərbaycan əsgəri!
Dönməz geri, hey, dönməz geri,
Azərbaycan əsgəri!
II
Yastığımız Vətən daşı, yorğanımız qar olsun,
Biz bu yoldan dönər olsaq, namus bizə ar olsun.
Nə gözəldir ölmək bizə sevgili Vətən üçün,
Yanar ürək yurd eşqilə daima için-için .
Nəqərat:

«Əsgər marşı» 2/4 xanə ölçüsündə marş tempində səslənir. Onun dəqiq ritmi və sadə melodiyası var.

### SUAL VƏ TAPŞIRIQLAR

1. Balet haqqında nə bilirsiniz?
2. Balet janrında yazan hansı Azərbaycan bəstəkarlarını tanıyırsınız?
3. «Məhəbbət əfsanəsi» baletini kim yazıb?
4. Balet janrı haqqında fikirlərinizi söyləyin.