Dünya xalqlarının musiqisi arasında
Keçilməz sərhədlər yoxdur
19

RUS BƏSTƏKARI NİKOLAY
RİMSKİ-KORSAKOV VƏ ŞƏRQ MUSİQİSİ

Nikolay Rimski-Korsakov

Nikolay Rimski-Korsakov görkəmli rus bəstəkarıdır. 0,15 opera, 3 simfoniya, simfonik süitalar, 80 romans, 3 kantata, xor əsərləri, kamera-instrumental ansamblı və fortepiano üçün gözəl nümunələrin müəllifidir.

Bəstəkar musiqi ifadə vasitələrilə gözəl obrazlar yarada bilib. Məsələn, «Sadko» operasında dəniz-okean obrazı, «Şəhrizad» simfonik süitasında quşların cəh-cəhini, dalğaların gücünü, yarpaqların xışıltısını musiqi dili vasitəsilə çox gözəl ifadə etmişdir. Bəstəkar bir sıra əsərlərində Şərq musiqi motivlərindən məharətlə istifadə etmişdir.

«ŞƏHRİZAD» SİMFONİK SÜİTASI

Bəstəkarın 1888-ci ildə yazdığı «Şəhrizad» simfonik süitası «Min bir gecə» ərəb nağılları motivlərinə əsaslanmışdır. 4 hissədən ibarət bu süitanı dinləyən insanın gözü qarşısında mavi dəniz, parlaq günəş, Bağdad şəhərinin obrazı canlanır. Hissələr arasında gözəl Şəhrizadın Sultan Şəhriyara söylədiyi nağılqabağı musiqi mövzusu səslənir.

Süita «Dəniz və Sindibadın gəmisi», «Şahzadə Qələndərin hekayəti», «Şahzadə və Şahzadə qız», «Bağdadda bayram» adlı dörd hissədən ibarətdir.