Azərbaycan xalq musiqisi
1

AZƏRBAYCAN XALQ MUSİQİSİ JANRLARI

Çox qədim tarixə malik Azərbaycan xalq musiqisi, əsasən, 4 janrdan ibarətdir.

Xalqımız əsrlər boyu gözəl mahnılar yaradıb. Bu mahnılar xalq mahnısı adını alıb və sevilib. Xalq mahnıları əmək, mərasim, məişət və tarixi mövzuları əhatə edib. Onlar xalq musiqiçiləri - xanəndələr, xalq musiqi alətləri ifaçıları tərəfindən bəstələnib, el şənliklərində ifa olunub. Beləliklə, eldən-elə yayılıb və bu günümüzə qədər gəlib çatıb.

Xalq tərəfindən yaradılan «Bağçada gül» əmək mahnısıdır. Bu mahnıda pambıq tarlasında işləyən pambıqçıların əməyi tərənnüm olunur.

Mahnı öyrənək

BAĞÇADA GÜL

(Azərbaycan xalq mahnısı)

I

Şəfəq saçır gün bizə,
Bəh-bəh, nə gözəl olur!
Çıxaq tarlaya, düzə,
Bəh-bəh, nə gözəl olur!
Günəşli al səhərlə
Gəlin duraq üz-üzə.
Nəqərat:
Bağçalar gül açır,
Bülbüllər dil açır.
Yer geyir al-əlvan
Bəh-bəh, nə gözəl olur!