Azərbaycan xalq musiqisi
3

Musiqi dinləyək

«UZUNDƏRƏ» RƏQSİNİN MELODİYASI

«Uzundərə» Azərbaycan xalq rəqsi Qarabağda, Ağdam rayonu yaxınlığındakı Uzundərə adlanan bir əraziyə həsr olunub. Dahi bəstəkar Üzeyir Hacıbəyli «Məşədi İbad» operettasında «Uzundərə» rəqsinin melodiyasını Məşədi İbadın mahnısında istifadə etmişdir. Xanə ölçüsü 6/8 olan «Uzundərə» rəqsinin melodiyası mülayim və zərifdir. Ümumiyyətlə, Azərbaycan xalq rəqslərinin əksəriyyətinin metrik ölçüsü 6/8-dır.

«Uzundərə» rəqsi ilə«Məşədi İbadın mahnısı» arasında oxşarvəfərqli cəhətlər:

Dahi bəstəkar Üzeyir Hacıbəyli yaradıcılığında xalq rəqslərindən və mahnılarından geniş istifadə etmişdir. Onun «Məşədi İbad» operettasında «Rüstəm bəylə Məşədi İbadın dueti» «Darçını» Azərbaycan xalq rəqsinin melodiyası üzərində qurulub. Bu rəqsin şən və oynaq xarakteri var, 6/8 xanə ölçüsünə malikdir.

### MUSİQİ LÜĞƏTİ

Operetta - musiqili səhnə əsəri
Duet - iki nəfərin ifası

### SUAL VƏ TAPŞIRIQLAR

1. «Uzundərə» rəqsi Azərbaycanın hansı bölgəsində yaranmışdır?
2. Üzeyir Hacıbəyli «Məşədi İbad» operettasında hansı rəqslərin melodiyasından istifadə edib?
   a) «Uzundərə», «Darçını» b) «Nəlbəki», «Mirzeyi» c) «Qaytağı», «Tərəkəmə»
3. «Uzundərə» xalq rəqsi və «Məşədi İbadın mahnısı»nın oxşar və fərqli cəhətləri hansılardır?
4. Oxşar melodiyalı «Uzundərə» rəqsi ilə «Məşədi İbadın mahnısı»nın müşayiət fərqi nədir?