Azərbaycan va dünya xalqlarının musiqisi
12

AZƏRBAYCAN BƏSTƏKARLARININ
YARADICILIĞINDA ƏRƏB XALQ MUSİQİSİ

Elmira Nəzirova

Görkəmli Azərbaycan bəstəkarı Fikrət Əmirovla məşhur pianoçu-bəstəkar Elmira Nəzirova ərəb xalq mahnı və rəqslərindən istifadə edərək fortepiano və simfonik orkestr üçün «Konsert» yazmışlar. «Konsert» həm də professional orkestrlərdən birinin, məsələn, Azərbaycan xalq çalğı alətləri orkestrinin ifasında səslənə bilər.

Fikrət Əmirov

Musiqi dinləyək

F.ƏMİROV VƏ E.NƏZİROVA. «ƏRƏB MÖVZUSUNDA
FORTEPİANO VƏ SİMFONİK ORKESTR ÜÇÜN KONSERT»dən BİR PARÇA

«Ərəb mövzusunda fortepiano və simfonik orkestr üçün konsert»də müəlliflər qədim ərəb xalq mahnı və rəqslərindən istifadə ediblər. Musiqini dinlədikcə Misirdəki qədim ehramlar, qumlu səhra boyunca hərəkət edən dəvə karvanı insanın gözü qarşısında canlanır. Bu əsəri yazmaq üçün hər iki bəstəkar bir neçə dəfə Misirdə və digər ərəb ölkələrində olmuş və buradakı xalq musiqi nümunələrini dinləyib nota köçürmüşlər. Sonradan bu əsər Bakı, Moskva, Qahirə, eyni zamanda bir sıra Avropa ölkələrində və Amerikada səslənmişdir.

Simfonik muğam janrının yaradıcısı Fikrət Əmirov və bəstəkar Elmira Nəzirova bu əsəri yazmaqla sübut etdilər ki, xalqımızın musiqisi ilə digər xalqların musiqisi arasında keçilməz sərhədlər yoxdur.