Bəstəkar, İfaçı, dinləyici
34

KEÇİLMİŞ MÖVZULAR ÜZRƏ TƏKRAR

1. Sinif konsertinə hazırlıq

2. Öyrənilmiş terminlər bir daha yada salınır.

Biz IV sinif «Musiqi» dərsliyinin də son səhifəsini çevirdik.

Sevimli yay gəlir. Günəş, gilavar və yosun ətirli yay. Daşlara çırpıla-çırpıla axan dağ çayının səsinə səs verin. Bir «Qaytağı» rəqsi oynayın çay daşlarının üstündə. Xəzərin mavi ləpələrinin qızılı qumlu sahillərdəki rəqsinə «Yallı»nızla qoşulun. Sübhçağı quşların şən nəğməsinə «Bayatı-Şiraz»la qatılın. Haradansa havalanan «Qarabağ şikəstəsi»ni dinləyin. Gülün, sevinin, sevincinizi ətrafdakılarla paylaşın. Öz qəlbinizin pıçıldadığı nəğməni oxuyun, könlünüz istəyəni ifa edin. Mavi dənizin qoynundan odlu şar kimi asılan Günəşi qarşılayın. Çəmənlərdə kəpənəklərlə ötüşün. Quşların gecə nəğməsini dinləyə-dinləyə şipşirin yuxuya gedin. Küləklər kimi sərhədsiz, gün işığı kimi maneəsiz, dəniz kimi hərəkətli olun. Bu arada xeyirxah və nəzakətli olmağı unutmadınız deyə düşünürəm. Xoş istirahətlər!