Azərbaycan xalq musiqisi
4

AZƏRBAYCAN XALQ RƏQSLƏRİ

Azərbaycan xalq rəqsləri 6/8,3/8 və 2/4 xanə ölçülərinə əsaslanır. Azərbaycan bəstəkarları da bu ölçülərdə, xüsusilə də 6/8 xanə ölçüsündə mahnılar yazmışlar. Belə mahnılardan biri bəstəkar Qəmbər Hüseynlinin şən xarakterli «Məktəbə» mahnısıdır.

Qəmbər Hüseynli

Bütün dünyada «Cücələrim» mahnısının müəllifi kimi tanınan məşhur bəstəkar Qəmbər Hüseynli 1916-cı ildə Gəncə şəhərində anadan olmuşdur. O, ilk musiqi təhsilini Gəncədə almışdır. Qəmbər Hüseynli xalq çalğı alətləri üçün çoxsaylı əsərlər yazmışdır. O, uşaqlar üçün «Cücələrim», «İdmançılar marşı», «Məktəbə» və s. kimi mahnılarbəstələmişdir.

Nəriman Həsənzadə

Mahnı öyrənək

MƏKTƏBƏ

Musiqisi Qəmbər Hüseynlinin,
sözləri Nəriman Həsənzadənindir.

Gəlin, ay uşaqlar, gəlin həvəslə,
Nəğmələr oxuyaq biz yeni səslə.
Çağırır bu çöllər, bu düzlər bizi,
Dinləsin gecələr, gündüzlər bizi.
Qayada şənlikdir, sahildə iz var,
Gör, bir harda bizim düşərgəmiz var.
Kölgədə dincəlib, gündə yanmışıq,
Çadırlar boyunca sıralanmışıq.
Açıb doğma məktəb qapılarını,
Zəng vurub səsləyir öz baharını.
Gəlirik, gəlirik, ay ana məktəb,
Biz də darıxmışıq qoynuna, məktəb!

6/8 ölçüsünə dirijorluq edək:

6/8 xanə ölçüsündə xanə daxilinə 6 səkkizlik not yerləşir.