Bəstəkar, İfaçı, dinləyici
27

BƏSTƏKAR VƏ MAHNI

Tofiq Quliyev

Dünya şöhrətli Azərbaycan bəstəkarı Tofiq Quliyev Azərbaycanda ilk estrada mahnılarının müəllifidir. Bəstəkar, eyni zamanda «Bəxtiyar», «Ögey ana», «Nəsimi», «Qayınana» və s. bədii filmə musiqi yazmışdır.

Bəstəkar Tofiq Quliyev uşaqlar üçün də fortepiano əsərləri və mahnılar bəstələmişdir. Onun «Cəmilənin albomu» adlı fortepiano pyesləri silsiləsində kiçikhəcmli əsərlər yer almışdır.

Musiqi dinləyək

«CƏMİLƏNİN ALBOMU» FORTEPİANO
PYESLƏRİ SİLSİLƏSİNDƏN «QAYTAĞI»

«Qaytağı» cəld templi kişi rəqsidir. 4/4 xanə ölçülü bu əsəri ifa etmək musiqiçidən böyük məharət tələb edir. Azərbaycanda bu əsərin ən mahirifaçısı Xalq artisti, pianoçu Fərhad Bədəlbəylidir.

Mahnı öyrənək

«ÖGEY ANA» FİLMİNDƏN
«KƏNDİMİZ» MAHNISI

Musiqisi Tofiq Quliyevin,
sözləri Zeynal Cabbarzadənindir.

I
Yurdum, yuvam, ay əziz kəndimiz,
Azad, abad, ay təmiz kəndimiz,
Gözəl olur səndə yay, qış, bahar!
Nəqərat:
Yaşıl meşəli, ömrü nəşəli,
Sevirəm səni, gözəl kəndimiz.
Qarlı dağların, barlı bağların,
Sevirəm səni, gözəl kəndimiz.
II
Quşlar, quşlar nə gözəl oxuyur,
Bəh-bəh, bəh-bəh, nə gözəl oxuyur,
Yaşıl, əlvan, sarı çiçəkləri.
Nəqərat:

Bu mahnı «Bayatı-Şiraz» muğamına əsaslanır.

### MUSİQİ LÜĞƏTİ

«Qaytağı» — Azərbaycan xalq rəqsi
Pyes — müəyyən bir musiqi aləti üçün yazılmış kiçikhəcmli əsər

### SUAL VƏ TAPŞIRIQLAR

1. Tofiq Quliyev kimdir?
2. Tofiq Quliyevin hansı əsərlərini tanıyırsınız?
3. «Kəndimiz» mahnısının müəllifləri kimdir?
4. «Ögey ana» filmindən «Kəndimiz» mahnısını dinləyin. Mahnı kimin ifasında səslənir?
   YouTube üzərindən axtarış üçün açar sözlər: «Ögey ana» bədii filmi, «Kəndimiz» mahnısı
5. «Cəmilənin albomu» fortepiano pyesləri silsiləsinin müəllifi kimdir?
6. «Bəstəkar və mahnı» mövzusunda şifahi təqdimat hazırlayın.