Bəstəkar, İfaçı, dinləyici
30

BƏSTƏKAR VƏ OPERA

Opera - musiqi-dram incəsənəti janrıdır. Opera italyan dilindən tərcümədə «iş, əmək, məşğuliyyət» deməkdir. İlk operaların müəllifləri italyan bəstəkarları Yakopo Peri və Klaudio Monteverdidir. XVIII əsrdə Volfqanq Amadey Motsart, Lüdviq van Bethoven gözəl opera nümunələri yaratmışlar.

Azərbaycanda ilk opera 1908-ci ildə Üzeyir Hacıbəyli tərəfindən yazılmış «Leyli və Məcnun» oldu. Bu opera, həmçinin Şərqdə ilk opera və muğam-opera idi. Üzeyir Hacıbəylinin 1937-ci ildə bitirdiyi «Koroğlu» operası elə həmin ildə Azərbaycan Dövlət Akademik Opera və Balet Teatrının səhnəsində tamaşaya qoyulur.

«Koroğlu» operasının librettosunu Məmməd Səid Ordubadi yazıb. Operada ariyalarla bərabər, kiçikhəcmli ariyetta və monoloqlardan, duet, trio, kvartet, kvintet kimi vokal ansambllardan istifadə olunur. Bütün bunları simfonik orkestr müşayiət edir.

Musiqi dinləyək

ÜZEYİR HACIBƏYLİNİN «KOROĞLU»
OPERASININ III PƏRDƏSİNDƏN«ÇƏNLİBEL XORU»

«Çənlibel xoru» xaraktercə Azərbaycan qəhrəmanlıq rəqsi «Cəngi»yə bənzəyir. 2/4xanə ölçülüvə marş tempindədir.