Azərbaycan və dünya xalqlarının musiqisi
15/16

6/8 METRİK ÖLÇÜSÜ VƏ ŞƏRQ MUSİQİSİ

Azərbaycan xalq mahnı və rəqslərinin əksəriyyətinin xanə ölçüsü 6/8-dır. Yəni bir xanədə 6 səkkizlik not yerləşir. Bu cür ritmlər özbək, tacik, türkmən musiqisində də öz əksini tapmışdır. «Yalla» adlanan kütləvi özbək rəqsinin musiqisi və ifa tərzi bizim 2/4 ölçülü «Yallı» rəqsinə oxşayır.

Mahnı öyrənək

YENİ İL

Musiqisi Musa Mirzəyevin,
sözləri Hikmət Ziyanındır.
I
Süd kimi ağ qar ilə,
Çoxlu-çoxlu bar ilə,
Qış ilə, bahar ilə,
Yeni il gəldi,
Yeni il gəldi.
Neçə nübar ilə,
Yeni il gəldi.
II
Dekabrın son günü
Bizə tutub üzünü,
Dedi ürək sözünü:
— Yeni il gəldi,
Yeni il gəldi.
Görürük özünü,
Yeni il gəldi.
III
Bəzənmişdir yolkalar,
Onların da sözü var:
— Bilsin ellər, obalar,
Yeni il gəlir,
Yeni il gəlir.
Sevinir uşaqlar,
Yeni il gəlir.
IV
Sevinclə gülə-gülə,
Aydın səhərlər ilə,
Yeni zəfərlər ilə,
Yeni il gəldi,
Yeni il gəldi.
Hər obaya, elə,
Yeni il gəldi.

Bu mahnı 6/8 xanə ölçüsündədir və fa major tonallığında səslənir.

Musiqi dinləyək

BİR QUŞ DÜŞDÜ HAVADAN

İşləyəni Üzeyir Hacıbəylidir.

Bir quş düşdü havadan,
Qondu sinəmin üstə.
Verdi salam anadan,
Ağzında kağız üstə.
Dedim, quşum, di uç get,
Məndən ona salam et.
Oynamağa yoxdur vaxt,
Dərslərimdir çox-çox sərt.

«Birquş düşdü havadan» mahnısının musiqisini və sözlərini Üzeyir Hacıbəyli keçən əsrin 20-ci illərində işləyib.