Dünya xalqlarının musiqisi arasında
Keçilməz sərhədlər yoxdur
18

RUS BƏSTƏKARI DMİTRİ BORİSOVİÇ
KABALEVSKİ VƏ YAPON XALQ MAHNISI

Dmitri Kabalevski

XX əsrin görkəmli bəstəkarı Dmitri Kabalevski bir çox opera, simfoniya, müxtəlif musiqi alətləri üçün konsert, oratoriya, rekviyem, kantata və kino musiqisinin müəllifidir. Bu musiqi janrlarından ba§qa bəstəkar, eyni zamanda uşaqları da unutmamış və onlar üçün gözəl mahnılar yazmışdır.

Bəstəkarın rus şairi Anatoli Prişeletsin sözlərinə yazdığı «Bizim diyar» mahnısını uşaqlar sevə-sevə oxuyurlar. Gözəl bəstəkarımız Qəmbər Hüseynlinin «Cücələrim» mahnısı bütün dünya xalqlarının dilinin əzbəri olduğu kimi, Dmitri Kabalevskinin sadə, vals templi «Bizim diyar» mahnısı dünya uşaqlarının sevimli melodiyasına çevrilmişdir.

Mahnı öyrənək

BİZİM DİYAR

Musiqisi Dmitri Kabalevskinin,
sözləri Anatoli Prişeltsin,
tərcüməsi Əjdər Ağayevindir.
Çinarlar qatar-qatardır,
Torpağında, ey Vətən.
Ürəklərin sevincisən,
Harda var belə məskən?! (2)
Nəqərat:
Dəniz bir yan, bir yan dağdır,
Çoxludur meşələrin...
Nə genişsən, nə sonsuzsan
Günəşlidir səhərin. (2)
Şəfəqdənmi don geyinib,
Hər tərəf, hara baxsan.
Yamyaşılsan, gül-çiçəksən,
Bəzənmisən al-əlvan. (2)
Nəqərat:
Bahardan da baharlısan,
Hər gün çiçəklənirsən.
Yaşayırıq, yaradırıq,
Səndə, ey ana Vətən! (2)