Azərbaycan va dünya xalqlarının musiqisi
13

AZƏRBAYCAN BƏSTƏKARININ YARADICILIĞINDA
ORTA ASİYA SƏHRALARININ TƏSVİRİ

Bir sıra xalqların bəstəkarlarının yaradıcılığında Azərbaycan xalq musiqisi nümunələrindən istifadə edilib. Azərbaycan bəstəkarlarının yaradıcılığında da digərxalqların musiqisi, onların həyattərzi öz əksini tapmışdır.

Musiqi dinləyək

«KARVAN» SİMFONİK LÖVHƏSİ

Soltan Hacıbəyov

1940-cı ildə Soltan Hacıbəyov Türkmənistan Dövlət Opera və Balet Teatrından «Kəminə və qazı» adlı opera üçün sifariş alır. Bəstəkar bu əsəri başa çatdıra bilmir.

Bu opera üçün yazılan musiqi parçalarından biri də Orta Asiya səhralarını təsvir edən «Karvan» musiqisi idi. Həmin musiqi əsasında S.Hacıbəyov «Karvan» simfonik lövhəsini yazır. «Karvan» proqramlı musiqi əsəridir. Əsərdə səhra və hərəkət edən dəvə karvanı göz önündə canlanır.

Bəstəkar bu əsərdə zərb, nəfəs və simli alətlər qrupundan istifadə edərək musiqi dili və musiqi ifadəvasitələri ilə hərəkət edən dəvə karvanını böyük məharətlə təsvir etmişdir.

Bəstəkarın karvanın hərəkətini xatırladan ritmin üstündə fleyta alətində zil registrdə «Şur» muğamının «Hicaz» şöbəsi intonasiyalarından istifadə etməsi bu əsərin təsirgücünü daha da artırır.