Azərbaycan və dünya xalqlarının musiqisi
11

Musiqi dinləyək

MİXAİL İPPOLİTOV-İVANOVUN «TÜRK FRAQMENTLƏRİ»
SİMFONİK ƏSƏRİNİN BİRİNCİ HİSSƏSİ

Bu simfonik fraqmentlər rus bəstəkarı Mixail İppolitov-İvanov tərəfindən keçən əsrin əvvəllərində yazılıb və tez bir zamanda şöhrət tapıb. Dinlədiyimizfraqmentdə məhzAzərbaycan xalq mahnısı «Ninni»dən istifadə olunub. Bu iki nümunəni belə müqayisə etmək olar:

«Ninni» Azərbaycan xalq
mahnısının xarakteri və ifa tərzi

1. Melodiya mülayim tərzdə səslənir.

2. Melodiya səslə fortepianonun müşayiətində səslənir.

«Ninni» Azərbaycan xalq mahnısı qadın müğənninin ifasında səslənir, onu müşayiət edən ya xalq çalğı alətləri ansamblı, ya da fortepiano aləti ola bilər. «Ninni» Azərbaycan xalq mahnısını və «Türk fraqmentləri» əsərini birləşdirən onların melodiyasının eyni olmasıdır.

### MUSİQİ LÜĞƏTİ

«Ninni» — beşik nəğməsi

«Türk fraqmentləri» simfonik əsərindən
I hissənin xarakteri və ifa tərzi

1. Melodiya marş xarakterlidir.

2. Melodiya simfonik orkestrin ifasında səslənir.

«Türk fraqmentləri» əsərinin I hissəsində «Ninni» Azərbaycan xalq mahnısının melodiyasından istifadə olunsa da, bu melodiya marş xarakterində və simfonik orkestr tərəfindən səsləndiyi üçün daha təntənəlidir.

### SUAL VƏ TAPŞIRIQLAR

1. Hansı rus bəstəkarları Azərbaycan xalq musiqisi nümunələrindən istifadə etmişdir?
2. «Ninni» Azərbaycan xalq mahnısı hansı muğam üstündə səslənir?
3. Mixail İppolitov-İvanovun «Türk fraqmentləri» simfonik əsərində hansı Azərbaycan xalq mahnısından istifadəedilib?
4. «Azərbaycan laylası» cizgi filmini izləyin. Bu cizgi filmində ifa olunan layla ilə «Ninni» arasında hansı fərq var? YouTube üzərindən axtarış üçün açarsözlər: layla,Azərbaycan laylası
5. «Ninni» Azərbaycan xalq mahnısı haqqında şifahi təqdimat hazırlayın.