Bəstəkar, İfaçı, dinləyici
26

Musiqi dinləyək

VOLFQANQ AMADEY MOTSART. «40-cı SİMFONİYA»nın
I HİSSƏSİNDƏN BİR PARÇA

Sinifdə simfoniyanı dinləyən uşaqlar artıq dinləyici olurlar.

Mahnı öyrənək

GÖZƏL QUBA

Musiqisi Səid Rüstəmovun,
sözləri Mirmehdi Seyidzadənindir.
I
Bir yanın Şahdağı, bir yanın Xəzər,
Meyvəli bağların ormana bənzər,
Səhər şəfəqləri hüsnünü bəzər.
Nəqərat:
Sən belə deyildin əzəl, ay Quba,
Nə qədər gözəlsən, gözəl, ay Quba.
II
Əyir budaqları bağların barı,
Şirin almaların al, qızıl, sarı,
Bahara bənzəyir payız ayları.
Nəqərat:

Quba - Azərbaycan Respublikasının şimalında yerləşir. Gözəl təbiəti, dağları, çayları, meyvə bağları, xüsusilə ağ alması ilə tanınır. Hətta xalqımız Quba almasının şərəfinə «Qubanın ağ alması» adlı mahnı da yaratmışdır. «Gözəl Quba» şən, 6/8 xanə ölçülü, rəqs xarakterli mahnıdır. Mahnıda Qubanın əsrarəngiz təbiəti vəsf olunur. Mahnının melodiyası sadəvə qəlboxşayandır.

«Gözəl Quba» mahnısı mi major tonallığında yazılmış və «Segah» muğamının intonasiyaları üzərində qurulmuşdur.

### MUSİQİ LÜĞƏTİ

Bəstəkar — musiqi əsərləri yaradan şəxs
İfaçı — musiqi əsərini səsləndirən musiqiçi
Dinləyici — musiqi əsərini dinləyən

### SUAL VƏ TAPŞIRIQLAR

1. Bəstəkar kimdir?
2. İfaçının musiqi əsərinin həyatında rolu nədən ibarətdir?
3. Dinləyici nəyə görə lazımdır?
4. Volfqanq Amadey Motsart haqqında nə bilirsiniz?
5. «Bəstəkar və musiqi» mövzusunda şifahi təqdimat hazırlayın.