Azərbaycan xalq musiqisi
6

«Laçını» aşıq mahnısımi major tonallığında,3/4 xanə ölçüsündə, aramlı tempdə səslənir. Yaradıcılıq xüsusiyyətlərinə görə aşıqlar yaradıcı və ifaçı aşıq adı alır:

1 | Yaradıcı aşıq | Şeir, dastan qoşan, mahnı yaradan, oxuyan, çalan, rəqs edən
2 | İfaçı aşıq | Çalan, oxuyan və rəqs edən

Bu keyfiyyətlərin hamısına malik olan aşığa isə ustad aşıq deyilir.

Musiqi dinləyək

Qara Qarayev
QARA QARAYEVİN
III SİMFONİYASINDAN BİR
PARÇA

Böyük Azərbaycan bəstəkarı, Xalq artisti Qara Qarayev «Yeddi gözəl», «İldırımlı yollarla» baletlərinin, «Vətən» operasının, «Qaskoniyalı gənc» operettasının, müxtəlif filmlərə bəstələnmiş musiqi əsərlərinin, fortepiano üçün əsərlərin, 3 simfoniyanın, o cümlədən uşaq mahnılarının müəllifidir. 0, III simfoniyasının 2-ci hissəsində aşıq musiqisi ritmlərindən istifadə edib.

### MUSİQİ LÜĞƏTİ

Dastan — şifahi xalq ədəbiyyatının epik janrları arasında həcmcə ən böyük əsər
Saz — mizrabla çalınan qədim Azərbaycan simli xalq çalğı aləti

### SUAL VƏ TAPŞIRIQLAR

1. Hansı aşıqları tanıyırsınız?
2. Hansı aşıqları tanıyırsan?
3. «Laçını» aşıq mahnısının sözləri nəyi tövsiyə edir?
4. Hansı ölkədə «Aşıq Qərib» dastanı əsasında bədii film çəkilib?
   a) Özbəkistan b) Gürcüstan c) Türkmənistan
5. Ustad aşıqlar haqqında şifahi təqdimat hazırlayın.