Bəstəkar, İfaçı, dinləyici
33

Musiqi dinləyək

NAZİM ƏLİVERDİBƏYOV. «LAÇIN» FORTEPİANO PYESİ

3/4 xanə ölçüsündə, sol minor qammasında və «Bayatı-Şiraz» muğam intonasiyalarına əsaslanan «Laçın» fortepiano pyesində mahnının bəndinin melodiyası əvvəlcə sağ əldə, sonra isə sol əldə səslənir. Mahnının nəqəratı yenə əvvəldə olduğu kimi sağ əldə ifa olunur.

Bəstəkar Tofiq Quliyev XX əsrin 50-ci illərində 15 Azərbaycan xalq rəqsini fortepiano aləti üçün işləmişdir. Onlardan biri də «Darçını»dır.

Musiqi dinləyək

TOFİQ QULİYEV. «DARÇINI» FORTEPİANO PYESİ

Bəstəkar bu pyesi yazarkən onun melodiyasını xalq rəqsində olduğu kimi saxlamış və sol əl ilə həmin melodiyaya müşayiət yaratmışdır.

Üzeyir Hacıbəyli «O olmasın, bu olsun» operettasında «Rüstəm bəylə Məşədi İbadın dueti» üçün məhz «Darçını» xalq rəqsinin melodiyasından istifadə etmişdir.

Üzeyir Hacıbəyli. «O olmasın, bu olsun»
operettasından «Rüstəm bəylə Məşədi İbadın dueti»

### MUSİQİ LÜĞƏTİ

«Laçın» — Azərbaycan xalq mahnısı
«Darçını» — Azərbaycan xalq rəqsi

### SUALLAR

1. Hansı Azərbaycan xalq mahnıları ilə tanış olduq?
2. Tofiq Quliyev hansı Azərbaycan xalq rəqsini fortepiano aləti üçün işləyib?
3. Bəstəkar Nazim Əliverdibəyov hansı Azərbaycan xalq mahnısının motivləri əsasında fortepiano pyesi yazıb?
4. Xalq musiqisi janrı haqqında fikirlərinizi söyləyin.