Dünya xalqlarının musiqisi arasında
Keçilməz sərhədlər yoxdur
20

TORAĞAY

Mixail Qlinka «Torağay» mahnısında çox gözəl və məlahətli bir melodiya yaratmışdır. «Torağay» mahnısının fortepiano müşayiətində Rusiyanın ucsuz-bucaqsız təbiəti göz önündə canlanır. Bəstəkar musiqi ifadə vasitələrindən istifadə etməklə melodiya və onun müşayiəti arasında, bir növ, dialoq yaradır.

Mahnı öyrənək

Qaçaq Nəbi

QAÇAQ NƏBİ

(Azərbaycan xalq mahnısı)

Bozat, səni sər tövlədə bağlaram,
And içirəm, səni məxmər çullaram,
Ay Bozat, çullaram.
Bozat, məni bu davadan qurtarsan,
Qızıldan, gümüşdən səni nallaram,
Ay Bozat, nallaram.
Qoy mənə desinlər, ay nadan Nəbi,
Divanı yerindən oynadan Nəbi.

Qaçaq Nəbi xalqa zülm edənlərə qarşı mübarizə aparmışdır. «Qaçaq Nəbi» mahnısı xalqın öz qəhrəmanına töhfəsidir. Qaçaq Nəbi haqqında «Azərbaycanfilm» kinostudiyasında «Atları yəhərləyin» adlı bədii film də çəkilmişdir.

### MUSİQİ LÜĞƏTİ

Uvertüra - səhnə əsərinin giriş hissəsi

### SUAL VƏ TAPŞIRIQLAR

1. Mixail Qlinkanın hansı operaları var?
2. Mixail Qlinka yaradıcılığına bu ölkə və rəqslərdən hansı uyğun gəlir?

   Ölkələr | Rəqslər
   İtaliya | Tarantella
   Macarıstan | Çardaş
   İspaniya | Xota
   Yunanıstan | Sirtaki
   Polşa | Mazurka

3. «Qaçaq Nəbi» Azərbaycan xalq mahnısının xarakteri haqqında fikirlərinizi söyləyin.
4. «Xalq qəhrəmanları və onların musiqidə obrazları» haqqında danışın.