Azərbaycan xalq musiqisi
7
Rauf Hacıyev

«Azərbaycanım» mahnısı mülayim və şən tempdədir. 2/4 xanə ölçüsündə və marş xarakterlidir. Mahnıda yarım, çərək, səkkizlik və onaltılıq notlardan istifadə edilmişdir. Mahnı «Şüştər» muğamı üstündə və mi bemol major tonallığında yazılmışdır. Mahnının ilk ifaçısı dünya şöhrətli müğənni Rəşid Behbudovdur.

Mahnı öyrənək

AZƏRBAYCANIM

Musiqisi Rauf Hacıyevin,
sözləri Ənvər Əlibəylinindir.
I
Özün kimi vüqarlıdır uca dağların,
Hüsnünə bir yaraşıqdır yaşıl bağların,
Bizimlə bir başlamışdır gözəl çağların.
Nəqərat:
Yurdum-yuvam, məskənimsən, Azərbaycanım,
Anam doğma vətənimsən, Azərbaycanım. (2)
II
El bilir ki, tükənməyən sərvətin vardır,
Sinən üstü ağ pambıqlı gen tarlalardır,
Buruqların göy Xəzərdə qatar-qatardır
Nəqərat:
Yurdum-yuvam, məskənimsən, Azərbaycanım,
Anam doğma vətənimsən, Azərbaycanım. (2)

### SUAL VƏ TAPŞIRIQLAR

1. Muğam nədir?
2. Dəsgah nədir?
3. Muğamlar neçə cür olur?
4. Xanəndə kimdir?
5. Qəzəl nədir?
6. Dəraməd nədir?
7. Muğamın əhatə dairəsi haqda fikirlərinizi söyləyin

### MUSİQİ LÜĞƏTİ

Kamança — diz üstünə qoyulub yayla çalınan, 4 simli Azərbaycan xalq musiqialəti
Tar — mizrabla çalınan 11 simli Azərbaycan xalq musiqi aləti
Muğam — musiqi janrı
vokal-instrumental, yaxud instrumental Şərq musiqisi
Təsnif — dəsgah şöbələri arasında keçid üçün istifadə edilən sabit ölçülü nəğmə
Rəng — muğam şöbələri arasında səslənən rəqs xarakterli musiqi parçası